Socialdemokratiet oplyser selv til TV 2, at deres seniorpension vil betyde, at 800 fuldtidsbeskæftigede om året kan gå fra arbejde til seniorpension, og at der vil være 8.500 på ordningen om året med Socialdemokratiets plan.
Ifølge nye beregninger foretaget af Finansministeriet rækker Socialdemokratiets finansiering på tre milliarder kroner om året til, at en seniorordning kun vil kunne omfatte 2850 fuldtidsbeskæftigede personer om året, hvis man skal have lov til at trække sig tilbage fra arbejdsmarkedet tre år før folkepensionsalderen.
Tallet er 4250 personer, hvis man skal trække sig tilbage to år før folkepensionsalderen, mens tallet ifølge finansministeriet er 8500 personer, hvis man skal kunne gå på seniorpension et år før folkepensionsalderen.